<classify> Simba na Yanga zinatarajiwa kumenyana keshokutwa katika mechi ya raundi ya nne ya Ligi Kuu bara kwenye Uwanja wa Taifa Dar es Salaam. Mechi hiyo inatarajiwa kuwa ya vuta nikuvute kutokana na historia ya timu hizo zinapokutana na hasa kwa vile kila timu imeanza vizuri mechi tatu za kwanza.Timu hizo zinakutana zote zikiwa na pointi tisa, Yanga ikiwa kileleni mwa msimamo kwa uwiano mzuri wa mabao. Zote zimevuka bahari kwa kambi maalumu, Yanga ikiwa Pemba na Simba Unguja.Kocha Mkuu wa Yanga, Hans van Pluijm aliliambia gazeti hili kwa njia ya mtandao jana kuwa kwa muda aliokuwa kambini na wachezaji wake amejitahidi kuwataka wasahau matokeo ya siku zilizopita dhidi ya mahasimu wao.Msimu uliopita timu hizo zilitoka sare ya bila kufungana katika mechi ya kwanza kabla Simba haijaibuka na ushindi wa bao 1-0 kwenye mzunguko wa pili. Najua mechi itakuwa ngumu na nazungumza sana na wachezaji wangu kuhusu mechi hii kikosi changu, kipo vizuri na hakiwazi lolote kuhusu Simba zaidi ya mechi ya Jumamosi, anasema Pluijm.Nilizungumza sana na wachezaji wangu kuhusu mechi hii, wale waliokuwepo wakati Yanga ikifungwa mabao matano, na mabao chini ya hapo wanaifikiria sana mechi inayokuja...Hata wale ambao hawakuwepo wanasikia habari kutoka kwa wenzao, sasa wamekuwa kama na unyonge wakifikiria hilo, na hasa yale maneno ya kwamba Yanga hufungwa hata ikiwa na timu nzuri...Nimewaambia hayo yote yamepita, hii sasa ni Yanga mpya, haipaswi kukumbuka matokeo yaliyopita, inatakiwa kuangalia ligi hii pamoja na mechi inayokuja, alisema. Nahodha wa Yanga, Nadir Haroub alisema wamechoka kunyanyaswa na Simba na sasa imefika mwisho.Mimi na wachezaji wenzangu wote tupo vizuri kuikabili Simba, matokeo mabaya kwenye mechi yao sasa basi tushachoka, watatujua siku hiyo, alisema. Kwa upande wa Simba, kocha Kerr alisema haiogopi mechi na Yanga na anafahamu kama watani wake hao wanapewa nafasi kubwa ya kushinda na kwamba mechi itakuwa ngumu.Mimi siiogopi Yanga, wote tumeshinda mechi zetu za kwanza kitu ambacho kimetimia katika ndoto zangu tangu kuanza kwa ligi, sasa mechi ya Jumamosi tunataka tuone nani bora kati yetu, alisema.  <topic>: MICHEZO 